Den særeste chokolade? - Piskeriset på eventyrPiskeriset på eventyr
Udgivet den 21. maj 2011 af Piskeriset
Vi har taget hul på en af chokoladeplader, vi købte i Barcelona. Det er mørk chokolade med oliven og salt, og det smager bedre, end det lyder. Chokoladen har en dyb smag med en tone af oliven i, hvor saltet er med til at gøre chokoladesmagen en anelse mørkere. Den har en meget fin struktur og føles behagelig, når den smelter i munden, men smagsmæssigt mætter den også meget hurtigt, så du spiser kun en lille smule hver gang – det er ikke en chokolade, man bare kværner i sig.
Det er dog ikke den særeste smagskombination, jeg har prøvet. Den titel går stadig til en hvid chokolade, vi købte i Berlin, som var med karry, banan og kokos! Den var panggul og meget, meget mærkelig. Og nej, den fik vi altså ikke spist op – den var simpelthen for sær.
Hvilken chokolade er den særeste, du har smagt?
Dette indlæg blev udgivet i diskussion, småsnak af Piskeriset. Bogmærk permalinket.
28 thoughts on “Den særeste chokolade?”
Lene, 21. maj 2011 kl. 05:57 skriver:
Jamen hvorfor ikke? Hvis man har chokolade med chili, så er det da nærlagt med chokolade med oliven – og selvfølgelig fra Spanien 😉
Jeg har ikke smagt så meget forskellig, faktisk er det ikke ret lang tid siden jeg smagte chokolade med chili for første gang. Det smagte ok, men giv mig en god æske Toms chokolade så er jeg såmænd tilfreds 🙂
Piskeriset, 21. maj 2011 kl. 06:01 skriver:
Lene – ja, jeg ville nok også have kigget endnu mere, hvis jeg var stødt på det i Danmark, men skønt at de tør eksperimentere med smagen 🙂
Linebinevaskemaskine, 21. maj 2011 kl. 06:26 skriver:
jeg har ikke smagt det endnu, men jeg har en plade mørk til at ligge med cherrytomat og salt 🙂 nu vi snakker mærkelig, så har jeg også en bananøl 😉
Sofie Maria, 21. maj 2011 kl. 08:30 skriver:
Et stykke fyldt chokolade med tomatpurétrøffel fra mit arbejde – ikke et hit! 😉 Ikke engang smagsprøver kunne vi bruge dem til 🙂
Miss A, 21. maj 2011 kl. 08:53 skriver:
Uhm chokolade..
Hvor er du sej, at du køber sådan nogle vilde og anderledes slags! Jeg ved ikke helt, om jeg havde turdet 🙂
bitten, 21. maj 2011 kl. 08:55 skriver:
Idrk, jeg skal dælme ikke have en chokolade med oliven – men det lyder skægt! Jeg elsker chokolader, man ikke kan æde særlig meget af, for ellers ryger det alt for hurtigt…
Hvor i Berlin fandt du den anden chokolade? Jeg skal nemlig til Berlin sidst på året.
Ps. Den “særeste” jeg har smagt, er med chili, og det kan jeg rigtig godt lide.
Godte, 21. maj 2011 kl. 10:08 skriver:
Kinder mælkesnitte? :-S
Oliven.. spøjst, men kreativt.
Madame, 21. maj 2011 kl. 10:23 skriver:
Det lyder spændende med mørk chokolade med oliven og salt – men jeg ville nok også synes, at chokolade med karry, banan og kokos er lige vildt nok ;-)) Vi prøvede en med små runde rosenpebere, og det var lækkert 🙂
Newyorkerbyheart, 21. maj 2011 kl. 12:38 skriver:
Jeg synes at det lyder ret så fristende. Er blevet ret så vild med kombinationen af god chokolade og salt 🙂
Malou Klidmoster, 21. maj 2011 kl. 13:23 skriver:
Yikes, på EAT messen sidste år købte Søs og jeg fyldte chokolader med foie gras og gedeost. Bwadder….
Piskeriset, 21. maj 2011 kl. 14:13 skriver:
Linebine – bananøl!??! Wow, DET er mærkeligt! Hvor har du opstøvet den?
Sofie Maria – ja ok, det lyder også pænt sært 😀
Piskeriset, 21. maj 2011 kl. 14:14 skriver:
Miss A – takker! Hehe, jeg elsker at udfordre mig selv og mine smagsløg, så det rører mig ikke. Men gemalen skeler godt nok lidt bekymret, når jeg finder MEGET mærkelige varer frem 😉
Piskeriset, 21. maj 2011 kl. 14:15 skriver:
Bitten – det er et must at tage i KaDeWe – i fødevareafdelingen (mener at det er hele sjette etage?) er der et kæmpe afsnit med chokolader i alskens udgaver – både gode og ret eksperimenterende. Du må endelig unde dig selv at tage dertil 🙂
Piskeriset, 21. maj 2011 kl. 14:16 skriver:
Godte – haha, ved ikke helt om den går under betegnelsen chokolade – men på den anden side set – det gjorde den hvide chokolade med banan, karry og kokos nok heller ikke 😀
Madame – oh, det har jeg også prøvet. Jeg var lidt bange for, om pebrene ville dominere for meget, men den var meget fin 🙂
Piskeriset, 21. maj 2011 kl. 14:17 skriver:
NYBH – det er også en god kombination! Jeg smagte en på chokoladefestivalen i marts, som var virkelig spændende – mmm 🙂
Piskeriset, 21. maj 2011 kl. 14:18 skriver:
Malou – ævs :-O
Jeg har hørt fra andre, at den var ved samme bod som baconchokoladen til chokolademessen, men jeg så den ikke. Baconchokoladen var til gengæld langt bedre end jeg frygtede 🙂
Camilla (Himmelske Kager), 21. maj 2011 kl. 18:21 skriver:
Sådan er sær chokolade har jeg slet ikke smagt!! Men den med oliven olie og salt kunne jeg nu godt forestille mig – mmhh.
Brittsol, 21. maj 2011 kl. 18:42 skriver:
Det er Toms chokolade med bolsjer i, det smagte ikke godt.
Piskeriset, 21. maj 2011 kl. 20:22 skriver:
Camilla – den overraskede også positivt, selvom jeg mente, at den kunne jo ikke være helt skidt, når den blev solgt sådan et sted 😉
Piskeriset, 21. maj 2011 kl. 20:23 skriver:
Brittsol – hov ja, den har jeg også prøvet. Jeg forventede, at der var mere smag i den – den var lidt tam i det.
Hottie von Dottie, 21. maj 2011 kl. 21:48 skriver:
Et tip til den varme chokolade i kop: hvis den ikke rigtig lige har DÈT… så prøv at tilsæt et nip salt. Det åbner chokoladesmagen helt vildt!
Piskeriset, 22. maj 2011 kl. 06:10 skriver:
Hottie von Dottie – uh, godt tip! Det må jeg huske – tak 🙂
Tina Liel, 22. maj 2011 kl. 09:41 skriver:
Chokolade med salt smager rigtig rigtig godt. Hernede har vi en chokolade cafe/butik og der er der pralinere med salt fra Det Døde Hav YUMMY!!!!!!
Piskeriset, 22. maj 2011 kl. 18:22 skriver:
Tina – oh, det lyder godt! 🙂
DesignedBy, 22. maj 2011 kl. 19:27 skriver:
Mørk chokolade med bacon… Very weird!
Piskeriset, 22. maj 2011 kl. 19:28 skriver:
Hej DesignedBy!
Hehe, jeg har også smagt en chokolade med bacon (kan dog ikke huske, om det var med mørk eller mælkechokolade), og det var anderledes – men ikke helt så suspekt som jeg havde frygtet 🙂